చిరంజీవి 151వ చిత్రంగా ఉయ్యాలవాడ నరసింహారెడ్డిని దాదాపుగా ఖాయం చేసేశారు. ముందునుంచీ అనుకుంటున్నట్టుగానే.. రామ్చరణ్తో ధృవ వంటి బ్లాక్బస్టర్ హిట్ను అందించిన సురేందర్ రెడ్డే దర్శకత్వం వహిస్తాడు. కొణిదెల ప్రొడక్షన్ బ్యానర్పై రామ్చరణ్ నిర్మించబోతున్నాడు. ఇప్పటికే ఈ సినిమా స్క్రిప్ట్పై రచయితలు పరుచూరి బ్రదర్స్ వర్క్ చేస్తున్న సంగతి తెలిసిందే. ఆ స్క్రిప్ట్ పనులు పూర్తయినట్టు తెలుస్తోంది. అందులో కొన్ని మార్పులు చేర్పులు చేస్తున్నట్టు ఫిల్మ్నగర్ వర్గాల సమాచారం. ఆ మార్పులకు చిరు కూడా గ్రీన్ సిగ్నల్ ఇచ్చాడని అంటున్నారు. గెరిల్లా తరహా యుద్ధ నేపథ్యంలో సాగే చారిత్రక కథ ఇది. కాగా, చారిత్రక కథే అయినా.. సినిమాలో ముక్కోణపు ప్రేమ కథకూ చోటు ఉందని అంటున్నారు టాలీవుడ్ జనాలు. చిరు సరసన ఇద్దరు కథానాయికలు నటిస్తారని చెబుతున్నారు. చారిత్రక కథ, ముక్కోణపు ప్రేమ కథ ఒకెత్తైతే.. చిరు సినిమాలో ద్విపాత్రాభినయం చేస్తున్నాడని సమాచారం. ఇటీవలే రీ ఎంట్రీ మూవీ ఖైదీ నంబర్ 150 సినిమాలో చిరు ద్విపాత్రాభినయం చేసిన సంగతి తెలిసిందే. తాజా ఉయ్యాలవాడ నరసింహారెడ్డి చిత్రంలోనూ రెండు పాత్రల్లో మెప్పించబోతున్నట్టు ఇండస్ట్రీ వర్గాలు చెబుతున్నాయి. ఏప్రిల్ రెండో వారం నుంచి షూటింగ్ పట్టాలెక్కబోతున్న ఈ సినిమాలో యుద్ధాలు, సెట్లు, నటీనటుల దుస్తులకు చాలా ప్రాధాన్యం ఉందట. అందుకే వాటికి తగ్గట్టు బాలీవుడ్ సాంకేతిక నిపుణులను సినిమా కోసం రంగంలోకి దింపుతున్నట్టు టాక్. సినిమా కథకు అనుగుణంగా సాంకేతిక నిపుణులు ఎవరైతే బాగుంటారు అన్నదానిపై చెర్రీ దృష్టిపెట్టాడట. ఏదేమైనా మెగా ఫ్యాన్స్ను మరోసారి అలరించడానికి చిరు రెడీ అయిపోయాడన్నమాట.
chiranjeevi 151va chitramgaa uyyalavada narasimhaareddini daadaapugaa khayam chesesaru. mundununchii anukuntunnattugaane.. ramcharantho dhruva vanti blackbuster hitnu andinchina surender redde darsakatvam vahistaadu. konidela production banarpai ramcharan nirminchabotunnadu. ippatike ee sinima scriptpie rachayitalu paruchuri bradars work chestunna sangati telisinde. aa script panulu puurtayinattu telustondi. andulo konni maarpulu cherpulu chestunnattu filmnagar vargala samacharam. aa maarpulaku chiru kuudaa green signal ichadani antunnaru. gerilla taraha yuddha nepathyamlo saage chaaritraka katha idhi. kaga, chaaritraka kathe aina.. cinemalo mukkonapu prema kathakuu chotu undani antunnaru tollivood janaalu. chiru sarasana iddaru kathaanaayikalu natistaarani chebutunnaru. chaaritraka katha, mukkonapu prema katha okettaite.. chiru cinemalo dwipaatraabhinayam chestunnadani samacharam. itivale ree entry moovee khaidi nambar 150 cinemalo chiru dwipaatraabhinayam chesina sangati telisinde. taja uyyalavada narasimhareddy chitramloonuu rendu paatrallo meppinchabothunnattu industry vargaalu chebutunnaayi. epril rendo vaaram nunchi shooting pattalekkabothunna ee cinemalo yuddhaalu, setlu, nateenatula dustulaku chala praadhaanyam undata. anduke vaatiki taggattu balivud saanketika nipunulanu sinima kosam rangamloki dimputunnattu tack. sinima kathaku anugunamgaa saanketika nipunulu evaraithe baguntaru annadaanipai cherri drushtipettaadata. edemaina mega fansenu marosari alarinchadaaniki chiru redy ayipoyadannamata.